**A Nemzeti Felsőoktatási Öszöndíj kérelmek kari rangsorolási szempontjai – PTE ÁOK – 2024/2025**

1. A benyújtott pályázatok értékelésekor három kategóriában összesen 20 pont érhető el.
2. Az elbírálást minden évben a Kari Pályázati és Ösztöndíj Bizottság végzi el.
3. Az egyes kategóriákban az elérhető összpontszám maximált, mégpedig a következő módon:
4. I. kategória: Súlyozott tanulmányi átlag, nyelvtudás maximum **9 pont**
5. II. kategória Szakmai (kutató, oktató) munka maximum  **9 pont**
6. III. kategória: Közéleti, sport és kulturális tevékenység maximum **2 pont**
7. Az egyes kategóriákban adható pontok részletezve:

# I. kategória (összesen max. 9 pont)

a) Súlyozott tanulmányi átlag: (maximum **6 pont**)

* 4,500 - 4,600 **2** **pont**

Megjegyzés: a pályázat beadását megelőző két lezárt félév átlagainak három tizedes jegyig vont átlaga alapján.

* 4,601 - 4,700 **3** **pont**
* 4,701 - 4,800 **4** **pont**
* 4,801 - 4,900 **5** **pont**
* 4,901 - 5,000 **6** **pont**

b) Nyelvtudás (maximum **3 pon**t)

* Államilag elismert középfokú, C típusú nyelvvizsga: **0,5** **pont**
* Államilag elismert felsőfokú, A vagy B típusú nyelvvizsga: **0,5** **pont**
* Államilag elismert felsőfokú, C típusú nyelvvizsga: **1** **pont**
* Képzési követelményhez nem tartozó szakmai középfokú nyelvvizsga: **0,5 pont**
* Szakmai felsőfokú nyelvvizsga: **1** **pont**

# II. kategória (összesen max. 9 pont)

1. Pályamunkák, dolgozatok, publikációk: maximum **2 pont**
Díjnyertes dékáni pályamunkáért és (nemzetközi) tudományos folyóiratokban megjelent közleményekért 1-1, egyéb, az elbíráló bizottság által kellő színvonalúnak tekintett tudományos publikációkért 0.5-0.5 pont jár.
2. Előadások, poszterek: maximum **3** **pont**
Nemzetközi, valamint hazai, hiteles szakmai társaság (pl. MOTESZ tagszervezet) által rendezett tudományos konferenciákon és országos TDK konferencián tartott előadásért, poszterért 1-1, házi TDK konferencia előadásért (ha nem jutott be az országos konferenciára), valamint egyéb tudományos előadásért 0.5-0.5 pont jár. Az előadás és a poszter azonos értékűnek veendő. Társszerzős előadás esetén egy előadásért csak a tényleges előadó, poszterért csak az első (hallgató) szerző kaphat pontot.
3. Demonstrátori és egyéb oktatói tevékenység: maximum **3 pont**
Önálló egyetemi oktatás (egy teljes féléven keresztül történő gyakorlatvezetés) esetén a heti oktatott óraszámnak megfelelő pont, rendszeres részvétel gyakorlatokon segédoktatóként heti óránként 0.5 pont, rendszeres oktatási előkészítés a Bizottság megítélése alapján maximum 2 pont. Az oktatási tevékenységet a tantárgy vezetőjének (felelősének) igazolnia kell.
4. Egyéb: maximum **1 pont**
A fenti kategóriákba nem sorolható egyéb szakmai tevékenységért (pl. tudományos díjak, egyetemen kívüli szakmai ismeretterjesztés) az elbíráló bizottság (PÖB) véleménye alapján.

# III. kategória (max. 2 pont)

Fontos közéleti tevékenységért, kiemelkedő sportteljesítményért, kulturális tevékenységért adható pontok, az elbíráló bizottság (PÖB) véleménye alapján. maximum **2 pont**